**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 11600/6399/\_\_\_\_\_\_.2017

**PROIECT DECIZIA ETAPEI DE ÎNCADRARE**

**Nr. \_\_\_\_ din \_\_\_\_.2017**

Ca urmare a solicitării de emitere a acordului de mediu adresate de **ADMINISTRAȚIA BAZINALĂ DE APĂ ARGEȘ – VEDEA prin S.C. MINERAL SORT – BET S.R.L.**, cu sediul social în municipiul Pitești, str. Câmpulung, nr. 6-8, județul Argeș, înregistrată la Agenția pentru Protecția Mediului (APM) Dâmbovița cu nr. 11600 din 24.08.2017 în baza Hotărârii Guvernului nr. [**445/2009**](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00123818.htm) *privind evaluarea impactului anumitor proiecte publice şi private asupra mediului* şi a Ordonanţei de Urgenţă a Guvernului nr. [**57/2007**](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00103869.htm) *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare,

**Agenția pentru Protecția Mediului Dâmbovița decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 07.09.2017, că proiectul de investiție“***Lucrări de decolmatare și recalibrare a albiei râului Dâmbovița prin extracția nisipurilor și pietrișurilor, perimetrul Nucet – Gura Șuții***” propus a fi amplasat în comuna Gura Șuții, județul Dâmboviţa, **nu se supune evaluării impactului asupra mediului și nu se supune evaluării adecvate**.

**Justificarea prezentei decizii**:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele**:

1. proiectul se încadrează în prevederile Hotărârii Guvernului nr. [445/2009](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00123818.htm), Anexa nr. 2, pct. 10, lit. f;
2. nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;
3. ***Caracteristicile proiectelor*:**
4. ***mărimea proiectului****:*

Exploatarea agregatelor minerale din albia minora a râului Dâmbovița, în perimetrul Nucet – Gura Șutii se va realiza în scopul decolmatării si recalibrării albiei. Investiția se încadrează în prevederile Schemei directoare de amenajare a bazinului hidrografic Argeș Vedea, întrucât prin realizarea ei se vor apăra de inundații si eroziuni gospodarii individuale, terenurile riverane si malurile râului.

Coordonatele de delimitare ale **tronsonului propus** pentru lucrările de decolmatare si recalibrare a cursului albiei minore a râului Dâmbovița:

|  |  |  |  |  |  |
| --- | --- | --- | --- | --- | --- |
| **Nr. punct** | **X** | **Y** | **Nr. punct** | **X** | **Y** |
| **1** | 362934.680 | 543823.610 | **15** | 362534.230 | 543880.770 |
| **2** | 362888.280 | 543863.170 | **16** | 362573.489 | 543988.011 |
| **3** | 362784.340 | 543906.780 | **17** | 362604.894 | 544050.633 |
| **4** | 362780.680 | 543942.360 | **18** | 362642.180 | 544105.254 |
| **5** | 362850.470 | 544022.280 | **19** | 362677.020 | 544136.890 |
| **6** | 362856.540 | 544108.530 | **20** | 362730.970 | 544150.610 |
| **7** | 362791.320 | 544181.810 | **21** | 362781.470 | 544126.490 |
| **8** | 362741.760 | 544211.670 | **22** | 362805.720 | 544080.230 |
| **9** | 362695.350 | 544217.230 | **23** | 362799.840 | 544045.280 |
| **10** | 362626.120 | 544190.050 | **24** | 362716.640 | 543966.630 |
| **11** | 362579.770 | 544147.910 | **25** | 362708.480 | 543903.780 |
| **12** | 362547.160 | 544090.200 | **26** | 362768.410 | 543840.170 |
| **13** | 362517.670 | 543973.800 | **27** | 362905.560 | 543774.280 |
| **14** | 362481.420 | 543906.670 | **S = 58.600,0 mp (5,86 ha)** |

In cadrul acestui perimetru se propune extracția organizata a materialului aluvionar constituit din bolavanis, pietriș si nisip, astfel încât sa se realizeze o recalibrare a albiei care sa-i confere competenta de a prelua si tranzita debitul mediu multianual si debitul maxim asigurat 20% (110 mc/sec), fara construcții hidrotehnice suplimentare.

**Descrierea proiectului**

Situația existenta:

Pe sectorul analizat raul Dâmbovița are o ușoara tendința de meandrare, tendința naturala de altfel.

Aparitia acestui fenomen se explica prin aparitia unor diferente între panta albiei în care curge râul si panta hidraulica corespunzatoare vitezei critice de antrenare a particulelor solide (prima fiind mai mare), râul avand tendinta de a-si lungi traseul, prin meandrare, pana la realizarea unui echilibru.

 Prin exploatarea nisipurilor si a pietrisurilor din aceste plaje cursul apei va fi reprofilat si recalibrat, fiind atras spre zona centrala.

Observatiile din teren, referitoare la starea albiilor minora si majora ale raului Dambovita din acest tronson, precum si ridicarile topohidrometrice, au mai scos în evidenta urmatoarele aspecte:

- existenta in amonte, pe partea dreapta a albiei raului Dambovita (intre profilele P1 – P4), a unei acumulari de agregate naturale (plaje), cu lungime medie de 230 m si o latime de pana la 85 m;

- malul stang prezinta, în portiunea cuprinsa între sectiunile P1 – P3, un profil vertical, datorat actiunii de erodare a malului, data de viiturile raului, favorizata de depunerile de material in partea dreapta a albiei;

- între profilele P4 si P6, pe partea stânga a albiei râului Dâmbovița, s-a format, de asemenea, o acumulare de agregate naturale, cu o lungime de 180 m si o latime medie de 70 m, favorizand devierea cursului albiei minore spre dreapta, respectiv intensificarea eroziunii malului drept al albiei majore;

- malul drept prezinta, în portiunea cuprinsa între profilele P4 – P5, un profil aproape vertical, datorat actiunii de eroziune a malului de catre viiturile raului Dambovita, favorizata de depunerile de material din partea stanga a albiei minore;

- se constata o puternica eroziune, între profilele P6 si P8, fapt ce determina o eroziune puternica a malului drept, în special la ape mari;

- existenta in aval, pe partea stanga a albiei raului Dambovita (intre profilele P9 – P12), a unei acumulari de agregate naturale (plaje), cu lungime medie de 270 m si o latime de pana la 45 m.

 La proiectarea lucrarilor de regularizare s-au respectat urmatoarele principii:

* scurgerea pe tronsonul regularizat sa nu prezinte diferente prea mari fata de regimul de curgere initial;
* sa reprezinte o sectiune stabila, capabila sa transporte debite curente, cu minimum de deformari în albie;
* sa asigure scurgerea debitelor cu asigurarea de 50%, în conditii de viteza superioara vitezei de depunere;
* capetele tronsonului regularizat s-a racordat hidraulic în amonte si aval, evitându-se schimbarile bruste de sectiune;
* noul traseu sa se înscrie cât mai bine peste cursul natural pentru a reduce cât mai mult volumul lucrarilor.

**Resurse exploatabile in cadrul șenalului proiectat**

Calculul volumelor de nisipuri si pietrisuri exploatabile din albia raului Dambovita, perimetrul Nucet – Gura Sutii, s-a efectuat in conformitate cu prevederile Legii apelor nr. 107/1996, cu modificarile si completarile ulterioare.

De asemenea, au fost luate in considerare recomandarile, conditiile si restrictiile impuse de Administratia Bazinala de Apa Arges – Vedea.

In cadrul perimetrului Nucet – Gura Sutii, a fost proiectat un senal cu lungimea L = 950,0 m si latimea la partea superioara de 55 – 70 m, tinandu-se cont de configuratia actuala a vaii, versantilor acesteia si de panta raului.

Conform indicatiilor si restrictiilor impuse de Administratia Bazinala de Apa Arges – Vedea, resursele de nisip si pietris au fost evaluate numai din campul de executie al senalului si pana la cota locala a talvegului, si pastrarea pilierilor de protectie a malurilor raului.

Gabaritarea volumelor de nisip si pietris in cadrul senalului proiectat s-a realizat prin metoda profilelor transversale (sectiuni perpendiculare pe directia de curgere) ce delimiteaza unitatile de calcul.

In aplicarea metodei, pentru conturarea blocurilor de resurse, s-a utilizat varianta secțiunilor verticale paralele.

Secțiunile geologice – tehnice au fost construite transversal pe axa lunga a acumulării de agregate minerale.

Calculul volumului de rezerva s-a efectuat pe baza profilelor transversale executate pe o lungime de 950,0 m, la distante cuprinse intre 48,0 m si 122,0 m.

Limita inferioara a zacamantului exploatabil este situata la cota talvegului râului Dâmbovița, iar limitele laterale sunt impuse de pilierii de siguranța fata de malurile râului, de minim 15,0 m latime si cu panta taluzului de 1:2.

Adâncimea de extracție este cuprinsa intre 0,40 m si 1,20 m (media 0,80 m), pana la cota amonte/aval a talvegului albiei, care este de 188,10/184,80 m.

|  |  |  |  |  |
| --- | --- | --- | --- | --- |
| PROFIL | Suprafața profil (mp) | Suprafața medie(mp) | Distanta profile(m) | Volum (mc) |
| PT1 | 60.00 | 70.00 | 61.0 | 4270.00 |
| PT2 | 80.00 |
| PT2 | 80.00 | 69.50 | 87.0 | 6046.50 |
| PT3 | 59.00 |
| PT3 | 59.00 | 68.50 | 88.0 | 6028.00 |
| PT4 | 78.00 |
| PT4 | 78.00 | 60.00 | 112.0 | 6720.00 |
| PT5 | 42.00 |
| PT5 | 42.00 | 29.00 | 56.0 | 1624.00 |
| PT6 | 16.00 |
| PT6 | 16.00 | 14.00 | 71.0 | 994.00 |
| PT7 | 12.00 |
| PT7 | 12.00 | 10.00 | 48.0 | 480.00 |
| PT8 | 8.00 |
| PT8 | 8.00 | 20.00 | 57.0 | 1140.00 |
| PT9 | 32.00 |
| PT9 | 32.00 | 42.00 | 78.0 | 3276.00 |
| PT10 | 52.00 |
| PT10 | 52.00 | 41.00 | 104.0 | 4264.00 |
| PT11 | 30.00 |
| PT11 | 30.00 | 21.00 | 112.0 | 2352.00 |
| PT12 | 12.00 |
| PT12 | 12.00 | 24.00 | 76.0 | 1824.00 |
| PT13 | 36.00 |
|  **TOTAL 950.0m** | **39018.50** |

Volumul mediu de nisip si pietriș estimat este de cca: 39000mc.

Avand in vedere ca se vor executa lucrari pentru direcționarea debitului lichid si solid, precum si pentru protejarea malului stang supus eroziunilor cu un volum total de 2400mc rezulta un volum de agregate ce poate fi exploatat de **36600mc**

Volumul util (nisip si pietris ) poate fi încadrat in categoria de “**resurse minerale posibile”.**

 **Nu se va începe exploatarea decât după obținerea tuturor aprobărilor legale si după bornarea perimetrului si a profilelor caracteristice.**

***Caracterizarea zonei de decolmatare a albiei minore***

Suprafața totala a perimetrului închiriat S = 91.100 mp (9,11 ha);

Suprafața sectorului de râu decolmatat si recalibrat S = 58.600 mp (5,86 ha);

Lungimea totala a sectorului de râu decolmatat si recalibrat L = 950 m;

Latimea sectorului de râu decolmatat si recalibrat l = 55 – 70 m;

Adâncimea maxima de excavare, pana la nivelul talvegului h = 1,20 m

**Stabilirea pilierilor de siguranta**

Pilierii de siguranța fata de cele 2 maluri vor fi de:

* + fata de mal drept respectiv de malul stang: minim 15 m,

Perimetrul de exploatare va fi bornat în teren, conform legislației.

Activitatea care se va desfășura în baza avizului impune următoarele lucrari:

- lucrări de pregătire si deschidere;

- lucrări de exploatare;

- lucrări de excavații si transport balast ;

 - haldarea materialului

* **Lucrari de pregatire si deschidere**

 Fiind situat în albia minora a râului zacamantul este unul practic deschis.

 Lucrarile de pregatire vor consta în amenajarea cailor de acces provizoriu la fâsia de extractie, amenajarea zonelor de manevra a utilajelor de încarcare si transport, precum si asigurarea operativa de evacuare a acestora la cote dominante în cazul producerii viiturilor.

 Limita în adancime s-a stabilit pe baza datelor geologice, hidrologice si hidrogeologice, iar extinderea în suprafata pe baza conturului senalului proiectat coroborate cu situația topografica reactualizata a zonei.

Pe tot parcursul exploatării se va urmări respectarea adâncimii de exploatare, eventualele gropi putând provoca eroziuni laterale ale malurilor, asigurarea stabilității taluzelor si a pilierilor de siguranța impuși.

In aceasta situație, lucrările de exploatare a agregatelor minerale în condițiile în care sunt respectate adâncimea de exploatare si prevederile metodei de exploatare cadru nu vor influenta în sens negativ nici un obiectiv din zona.

 Titularul avizului de exploatare este obligat ca prin desfășurarea activității de exploatare a agregatelor minerale sa nu producă deteriorări ale malurilor râului Dâmbovița, sau ale terenurilor aflate in proprietate publica sau privata din zona de exploatare.

Influenta exploatarii balastului asupra apelor subterane nu este posibila intrucat exploatarea se face deasupra nivelului hidrostatic.

* **Lucrările de exploatare:**

Metoda de exploatare a agregatelor minerale s-a stabilit având în vedere următoarele:

* caracteristicile calitative ale substanței minerale utile;
* stratificația geologica a zacamantului;
* dotarea tehnica si performantele utilajelor din dotare

Avand în vedere cele de mai sus, metoda de exploatare va fi la suprafata, într-o singura treapta de exploatare, cu fasii longitudinale de 10-15 m, paralele cu firul apei si felii transversale de 10 m latime amplasate perpenticular pe axul albiei minore a raului, si cu avansare din aval spre amonte

Adancimea de exploatarea nu va depasi cota locala a talvegului raului.

 In albia minora a raului Dâmbovita si pe suprafetele pilierilor de siguranta nu se vor face depozite de balast, iar în albie nu se vor face gropi.

 In albia majora se pot face depozite temporare de balast care pot fi folosite si pentru refacerea pilierilor de siguranta ai malurilor, în caz de viituri si eroziuni de mal.

 Numarul si volumul acestor depozite se vor stabili în functie de necesitatile tehnologice si fenomenele hidrometeorologice periculoase din zona, în perioada de exploatare a agregatelor minerale.

 Pentru asigurarea malurilor albiei majore, se prevăd pilieri de siguranța de minim 15 m latime.

 **Tehnologia de lucru va fi următoarea**:

* trasarea fașiilor de exploatare, conform planului de situație si materializarea pe teren prin bornare;
* excavarea în cadrul fasiilor, cu ajutorul excavatorului, din aval catre amonte si dinspre firul apei spre malul stang, respectiv drept, si depozitarea temporara a materialului;
* încărcarea materialului depozitat si transportul la punctul de prelucrare sau direct către beneficiari;
* nivelarea, cu buldozelul din dotare, a zonelor de lucru.

Pentru exploatarea agregatelor minerale S.C MINERAL SORT S.R.L., dispune de urmatorul parc de utilaje:

* 1 excavator hidraulice pe senile
* 1 încărcător frontal tip wolla
* 2 autobasculante cu capacitatea de 16 to.

**Depozitarea materialului steril**

Materialul steril rezultat din lucrarile de decopertare si din intercalațiile existente în masa agregatelor naturale de rau, va fi utilizat la completarea pilierilor de siguranța dinspre malul drept al râului Dâmbovița. In acest caz nu este necesar constituirea unei halde de steril.

**Transportul tehnologic**

Agregatele mierale de râu sunt transportate cu autobasculantele din dotare spre stația se spălare sortare proprie sau direct spre beneficiari în stare bruta. Stația de spălare sortare este situata pe malul stâng al râului Dâmbovița.

Pentru direcționarea debitului lichid si solid, precum si pentru protejarea malului stâng supus eroziunilor se vor realiza:

* **2 epiuri** pentru dirijarea apei realizate din saci geotextil cu dimensiunile 1.50 x 0.80 m umpluti cu balast. Lungimea unui epiu va fi de 30 m, înălțimea de 2 m, lățimea la partea superioara 2.0 m, lățimea la baza 10.0 m (panta 1:2).
* volum de agregate necesar: 60 m (lungime) x 12mp (secțiune) = 720 mc agregate
* realizarea unui **dig de protecție din materiale locale**, în dreptul profilelor transversale nr. 6 si 7, protejat la partea uda tot cu saci geotextil pozați pe o un strat suport din geotextil.

Datele caracteristice ale digului de protecție vor fi:

* lungime 120.00 m
* înaltime medie 2.00 (188.70 cota coronament dig – 186.70 mdMN cota talveg )
* latime la coronament 3 m
* pante 1:2
* latime medie la baza: 11.00 m
* suprafața sectiunii: 14.00 mp
* volum de agregate necesar: 120m (lungime) x 14mp (secțiune) = 1680 mc agregate
* cota superioara a digului va fi 188.70 mdMN, deasupra nivelului corespunzător debitului de calcul Q5% situat la cota 188.60mdMN.

**b) *cumularea cu alte proiecte****:* nu este cazul;

**c) *utilizarea resurselor naturale***: nu este cazul;

**d) *producţia de deşeuri***: deşeurile menajere vor fi preluate de operatori autorizaţi; deşeurile rezultate în urma procesului de excavare vor fi colectate pe sorturi, stocate temporar în spaţii special amenajate şi valorificate/eliminate prin societăţi autorizate;

**e) *emisiile poluante, inclusiv zgomotul şi alte surse de disconfort****:* lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

**f) *riscul de accident***, ţinându-se seama în special de substanţele şi de tehnologiile utilizate: nu este cazul;

***2. Localizarea proiectelor:***

**2.1. utilizarea existentă a terenului** - Terenul este situat în extravilanul comunelor Gura Șuții și Nucet, aflat in administrarea Administrației Naționale ”Apele Române” A.B.A. Argeș Vedea; destinația stabilită conform PUG: curs de apă;

**2.2. relativa abundenţă a resurselor naturale din zonă, calitatea şi capacitatea regenerativă a acestora**: nu este cazul;

**2.3. capacitatea de absorbţie a mediului, cu atenţie deosebită pentru**:

1. **zonele umede**: râul Dâmbovița;
2. **zonele costiere**: nu este cazul;

c) **zonele montane şi cele împădurite**: nu este cazul;

d) **parcurile şi rezervaţiile naturale**: nu este cazul;

e) **ariile clasificate sau zonele protejate prin legislaţia în vigoare, cum sunt**: nu este cazul;

f) **zonele de protecţie specială, mai ales cele desemnate prin Ordonanţa de urgenţă a Guvernului nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr.** [**5/2000**](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00033752.htm) **privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr.** [**107/1996**](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00008742.htm)**, cu modificările şi completările ulterioare, şi Hotărârea Guvernului nr.** [**930/2005**](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00085898.htm) **pentru aprobarea Normelor speciale privind caracterul şi mărimea zonelor de protecţie sanitară şi hidrogeologică**: proiectul nu este inclus în zone de protecţie specială desemnate;

g) **ariile în care standardele de calitate a mediului stabilite de legislaţie au fost deja depăşite**: nu au fost înregistrate astfel de situaţii;

h**) ariile dens populate**: nu e cazul;

i) **peisajele cu semnificaţie istorică, culturală şi arheologică**: nu este cazul;

***3. Caracteristicile impactului potenţial:***

 a) extinderea impactului: aria geografică şi numărul persoanelor afectate: nu este cazul;

 b) natura transfrontieră a impactului: nu este cazul;

 c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior;

 d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

 e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

**Condiţiile de realizare a proiectului:**

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

1. Respectarea condițiilor impuse prin avizele emise de autoritățile precizate in Certificatul de Urbanism nr. 193/23.08.2017 emis de către Consiliul Județean Dâmbovița.
2. Respectarea Avizului de Gospodărire a Apelor nr. 173/02.08.2017;
3. ***Titularul are obligația respectării condițiilor impuse prin actele de reglementare emise de alte autorități.***

**Protecția factorilor de mediu:**

1. Protecţia apelor:

1.1.In timpul execuţiei lucrărilor:

- Alimentarea cu motorina, întreţinerea utilajelor şi a mijloacelor de transport se vor efectua numai in spatiile special amenajate.

1.2. La finalizarea lucrărilor, secțiunea de scurgere a râului va permite tranzitarea unui debit cu probabilitatea Q50%.

2. Protecţia aerului:

 In timpul execuției lucrărilor:

- emisiile in atmosfera provenite de la utilaje si mijloacele de transport se vor încadra in limitele maxim admise conform legislației privind protecția atmosferei in vigoare;

In timpul funcționarii: nu este cazul

3. Protecţia împotriva zgomotului şi vibraţiilor:

In timpul execuției lucrărilor:

- nivelul de zgomot produs in timpul lucrărilor de execuției se va încadra in limitele OMS nr. 119/2014 si STAS - ului 10009/88 - Acustica urbană, nedepășind valoarea de 65 dB(A), înregistrata la limita amplasamentului;

In timpul funcționarii: nu este cazul.

4. Protecţia împotriva radiaţiilor: Nu este cazul.

5. Protecţia solului şi a subsolului:

In vederea diminuării impactului asupra calităţii solului în timpul implementării proiectului se vor avea în vedere următoarele măsuri:

- managementul corespunzător al deşeurilor rezultate în perioada de realizare a investiţiei;

- lucrări de refacere a zonelor limitrofe afectate, după caz.

6. Protecţia aşezărilor umane şi a altor obiective de interes public:

Nivelul de poluare generat de emisiile din lucrările de implementare a proiectului, se vor încadra in prevederile actelor normative in vigoare:

- pentru aer, emisiile in atmosfera se vor încadra in limitele maxim admise conform legislației privind protecția atmosferei in vigoare;

 - nivelul de zgomot produs in timpul lucrărilor de execuție se va încadra in limitele OMS nr. 119/2014 si STAS-ului 10009/2017 - Acustica urbană, nedepășind valoarea de 65 dB(A), înregistrata la limita amplasamentului;

7. Gospodărirea deşeurilor generate pe amplasament

- Se vor respecta prevederile O.U.G. nr. 68/2016 pentru modificarea si completarea Legii nr. 211/2011 privind regimul deșeurilor, cu modificările si completările ulterioare;

- Deşeurile rezultate vor fi colectate selectiv in incinta stației de sortare si evacuate/valorificate prin operatori economici autorizați.

8. Gospodărirea substanţelor şi preparatelor chimice periculoase:

 Nu este cazul.

9. Prevederi pentru monitorizarea mediului:

 La punerea in funcțiune a proiectului propus, monitorizarea funcționarii in condiții de siguranța a investiției va fi asigurata de titularul proiectului.

 ***Titularul proiectului are obligația sa notifice APM Dâmbovița, daca intervin elemente noi, necunoscute si asupra oricărei modificări ale condițiilor care au stat la baza emiterii prezentei decizii, înainte de producerea modificării.***

 ***Prezenta decizie este valabila pe toata perioada de realizare a proiectului.***

 ***Înainte de începerea lucrărilor se va solicita si se va obține autorizația de mediu pentru activitatea de exploatare agregate minerale – cod CAEN 0812.***

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**p. DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

 **Maria MORCOAȘE**

 Întocmit,

 consilier Florian **STĂNCESCU**